钦定古今图书集成/明伦汇编/官常典/第726卷 > 刘锐〈子同哥〉 赵汝曏
## 钦定古今图书集成/明伦汇编/官常典/第726卷 > 刘锐〈子同哥〉 赵汝曏

按《宋史忠义传》：“锐知文州。嘉熙元年，北兵来攻，锐与
通判赵汝曏乘城固守，率军民七千馀人昼夜搏战，
杀伤甚多。拒守两月馀，援兵不至，城中无水，取汲于
江。会陈昱以去岁失守沔编置此州，夜逾城出降，献
女，大将告以虚实，敌遂增兵攻城甚急，一夕，移江流
于数里外。锐度不免，集其家人，尽饮以药，皆死。乃聚”
其尸及公私金帛，告命焚之。家素有礼法，幼子同哥，
才六岁，饮以药，犹下拜受之，左右为之感恸。汝曏，宣
城人，善射。城破被执，先断其两臂，而后脔杀之。锐及
其二子自刎死，军民死者数万人。